ΑΠΟΦΑΣΕΙΣ
Αριθμ. 4132.14-1/165
Χαρακτηρισμός ως διατηρητέου, κτιρίου φερόμενο ως ιδιοκτησία «Α. ΔΗΜΗΤΡΙΟΥ - Ε. ΚΑΡΒΕ-
ΛΑΣ Ε.Ε» και διακριτικό τίτλο «ΕΡΚΕΡ Ε.Ε», που
βρίσκεται επί της πλατείας Πυθαγόρα στο Ο.Τ.
107 του Σχεδίου Πόλεως Σάμου, του Δήμου Ανατολικής Σάμου, της νήσου Σάμου και καθορισμός
ειδικών όρων και περιορισμών δόμησης αυτού.
Ο ΥΦΥΠΟΥΡΓΟΣ
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
Έχοντας υπόψη:
1. Τις διατάξεις:
α) Του Κώδικα Διοικητικής Διαδικασίας (ν. 2690/1999,
Α’ 45),
β) της παρ. 3α του άρθρου 6 του ν. 4067/2012 «Νέος
Οικοδομικός Κανονισμός» (Α’ 79),
γ) του ν. 4150/2013 «Ανασυγκρότηση του Υπουργείου
Ναυτιλίας και Αιγαίου και άλλες διατάξεις» (Α’ 102),
δ) του ν. 4495/2017 «Έλεγχος και προστασία Δομημένου Περιβάλλοντος και άλλες διατάξεις» (Α’ 167),
ε) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α΄ 133)
στ) του π.δ. 70/2015 «Ανασύσταση των Υπουργείων
Πολιτισμού και Αθλητισμού, Υποδομών, Μεταφορών
και Δικτύων, Αγροτικής Ανάπτυξης και Τροφίμων. Ανασύσταση του Υπουργείου Ναυτιλίας και Αιγαίου και με-
τονομασία του σε Υπουργείο Ναυτιλίας και Νησιωτικής
Πολιτικής. Μετονομασία του Υπουργείου Πολιτισμού,
Παιδείας και Θρησκευμάτων σε Υπουργείο Παιδείας,
Έρευνας και Θρησκευμάτων, του Υπουργείου Οικονομίας, Υποδομών, Ναυτιλίας και Τουρισμού σε Υπουργείο
Οικονομίας, Ανάπτυξης και Τουρισμού και του Υπουργείου Παραγωγικής Ανασυγκρότησης, Περιβάλλοντος και
Ενέργειας σε Υπουργείο Περιβάλλοντος και Ενέργειας.
Μεταφορά Γενικής Γραμματείας Βιομηχανίας στο Υπουργείο Οικονομίας, Ανάπτυξης και Τουρισμού» (Α’ 114),
ζ) του π.δ.13/2018 «Οργανισμός Υπουργείου Ναυτιλίας
και Νησιωτικής Πολιτικής» (Α’ 26),
η) του π.δ. 32/2024 «Διορισμός Υπουργών και Υφυπουργών» (Α’ 91),
θ) της υπ’ αρ. 1000.0/44809/17.6.2024 κοινής απόφασης του Πρωθυπουργού και του Υπουργού Ναυτιλίας
και Νησιωτικής Πολιτικής «Ανάθεση αρμοδιοτήτων στον
Υφυπουργό Ναυτιλίας και Νησιωτικής Πολιτικής, Στέφανο Γκίκα» (Β’ 3472),
ι) της υπ΄ αρ. 4151.11-80/3014/9.10.2024 κοινής
υπουργικής απόφασης «Συγκρότηση του Κεντρικού
Συμβουλίου Αρχιτεκτονικής Αιγαίου (Κ.Ε.Σ.Α. Αιγαίου)»
(Υ.Ο.Δ.Δ. 1167), και
ια) της υπ’  αρ. 2903.5/92965/2019 απόφασης του
Υπουργού Ναυτιλίας και Νησιωτικής Πολιτικής «Υπαγωγή υπηρεσιών και μεταβίβαση αρμοδιοτήτων στους
Γενικούς Γραμματείς Λιμένων, Λιμενικής Πολιτικής και
Επενδύσεων, Αιγαίου και Νησιωτικής Πολιτικής και σε
υπηρεσιακά όργανα του Υπουργείου Ναυτιλίας και Νησιωτικής Πολιτικής» (Β’ 5056).
2. Το γεγονός ότι η παρούσα απόφαση δεν εμπίπτει
στο πεδίο εφαρμογής του άρθρου 109 του ν. 4622/2019
«Επιτελικό κράτος: οργάνωση, λειτουργία και διαφάνεια
της Κυβέρνησης, των κυβερνητικών οργάνων και της
κεντρικής δημόσιας διοίκησης» (Α’ 133), καθότι ως πράξη
με μικτό χαρακτήρα, διαθέτει στοιχεία εν μέρει ατομικά
και εν μέρει κανονιστικά, ο διαχωρισμός των οποίων δεν
είναι δυνατός.
3. Το υπ’ αρ. 294/21-12-2016 έγγραφο του Συμβουλίου
Αρχιτεκτονικής Π.Ε. Σάμου της Αποκεντρωμένης Διοίκησης Αιγαίου, το οποίο διαβίβασε στην υπηρεσία μας από-
φαση με την ομόφωνη γνωμοδότησή του, προκειμένου
να κριθεί αρμοδίως αν συντρέχουν οι προϋποθέσεις να
χαρακτηριστεί, ως διατηρητέο κτίριο φερόμενο ως ιδιοκτησία κληρονόμων Ευανθίας Σούτου, που βρίσκεται επί
της πλατείας Πυθαγόρα στο Ο.Τ. 107 του Σχεδίου Πόλεως
Σάμου, του Δήμου Ανατολικής Σάμου, της νήσου Σάμου,
σύμφωνα με τις διατάξεις του άρθρου 6 του ν. 4067/2012
(αρ. πρωτ. ΓΓΑΙ και ΝΠ 190/27-01-2017).
4. Την από 20-05-2024 αιτιολογική έκθεση του Τμήματος Διατηρητέων Κτιρίων και Φυσικού Κάλλους της Διεύ-
θυνσης Περιβάλλοντος της Γενικής Γραμματείας Αιγαίου
και Νησιωτικής Πολιτικής του Υπουργείου Ναυτιλίας και
Νησιωτικής Πολιτικής, η οποία κοινοποιήθηκε στο Δήμο
Ανατολικής Σάμου με το υπ’ αρ. 4132.14-1/οικ. 1532/
23-05-2024 έγγραφό προκειμένου να ακολουθηθεί ή
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
24 Φεβρουαρίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 68
26.02.2025 13:17:11
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 68/24.02.2025
νόμιμη διαδικασία και παραλήφθηκε στις 28-05-2024,
χωρίς όμως να αποσταλούν τα σχετικά αποδεικτικά τήρησης της διαδικασίας που ορίζεται στην κείμενη νο-
μοθεσία.
5. Την από την από 09-09-2024 (αρ. πρωτ. 2746/
16-09-2024 της Γ.Γ. ΑΙ και Ν.Π.), απάντηση της εταιρείας
«Α. ΔΗΜΗΤΡΙΟΥ - Ε. ΚΑΡΒΕΛΑΣ Ε.Ε» και διακριτικό τίτλο «ΕΡΚΕΡ Ε.Ε.» διά του νομίμου εκπροσώπου της, με
την οποία δηλώνει ότι, σύμφωνα με τον υπ΄ αρ. 2.882/
20-05-2021 συμβόλαιο αγοροπωλησίας της συμβολαιογράφου Παρασκευής Νικ. Αρβανίτη, το κτίριο του θέμα-
τος ανήκει πλέον στην εταιρεία, ότι έλαβε γνώση της από
20-05-2024 αιτιολογικής μας έκθεσης και ότι αποδέχεται
τον χαρακτηρισμό του κτιρίου ως διατηρητέου.
6. Την από 17-10-2024 εισηγητική έκθεση του Τμήματος Διατηρητέων Κτιρίων και Φυσικού Κάλλους της
Διεύθυνσης Περιβάλλοντος της Γενικής Γραμματείας Αιγαίου και Νησιωτικής Πολιτικής του Υπουργείου Ναυτιλί-
ας και Νησιωτικής Πολιτικής, η οποία διαβιβάστηκε στο
ΚΕ.Σ.Α.Α., με το από 17-10-2024 και υπ΄ αρ. 4132.14-1/
2746 έγγραφο της.
7. Τη γνωμοδότηση του ΚΕ.Σ.Α.Α κατά την 26η συνεδρίαση του στις 17-12-2024 (πράξη 10η) η οποία διαβι-
βάστηκε στο Τμήμα Διατηρητέων Κτιρίων και Φυσικού
Κάλλους με το από 17-01-2025 και υπ’ αρ. 613/2024
έγγραφο του Κ.Ε.Σ.Α.Α (αρ. πρωτ. ΓΓΑΙ  και  ΝΠ 165/
21-01-2025), σύμφωνα με την οποία εγκρίνεται ομόφωνα
ο χαρακτηρισμός του κτιρίου ως διατηρητέου.
8. Το γεγονός ότι από τις κανονιστικές διατάξεις αυτής
της απόφασης δεν προκαλείται δαπάνη σε βάρος του
κρατικού προϋπολογισμού και του προϋπολογισμού του
οικείου Ο.Τ.Α.
9. Το γεγονός ότι με τις διατάξεις της παρούσας θεσπίζεται νέα διοικητική διαδικασία με επίσημο τίτλο
«Χαρακτηρισμός ως διατηρητέου, κτιρίου φερόμενο ως
ιδιοκτησία “Α. ΔΗΜΗΤΡΙΟΥ - Ε. ΚΑΡΒΕΛΑΣ Ε.Ε” και διακριτικό τίτλο “ΕΡΚΕΡ Ε.Ε”, που βρίσκεται επί της πλατείας
Πυθαγόρα στο Ο.Τ. 107 του Σχεδίου Πόλεως Σάμου, του
Δήμου Ανατολικής Σάμου, της νήσου Σάμου και καθορισμός ειδικών όρων και περιορισμών δόμησης αυτού»,
αποφασίζουμε:
1. Χαρακτηρίζεται ως διατηρητέο το κτίριο, φερόμενο ως ιδιοκτησία «Α. ΔΗΜΗΤΡΙΟΥ - Ε. ΚΑΡΒΕΛΑΣ Ε.Ε»
και διακριτικό τίτλο «ΕΡΚΕΡ Ε.Ε», όπως σημειώνεται στο
σχετικό τοπογραφικό διάγραμμα, που θεωρήθηκε από
την προϊσταμένη της Διεύθυνσης Περιβάλλοντος της
Γενικής Γραμματείας Αιγαίου και Νησιωτικής Πολιτικής
με την υπ’ αρ. 165/2025 πράξη της και που συνοπτικό
του αντίγραφο δημοσιεύεται με την παρούσα απόφαση
επειδή αποτελεί μοναδικό και αντιπροσωπευτικό δείγμα
του μεσοπολεμικού μοντερνισμού με έντονες επιρροές
Αρτ Ντεκό.
2. Στο χαρακτηριζόμενο ως διατηρητέο κτίριο απαγορεύεται κάθε αφαίρεση αλλοίωση ή καταστροφή των επί
μέρους αρχιτεκτονικών στοιχειών του και των εν γένει
λειτουργικών και διακοσμητικών του στοιχειών.
3. Επιτρέπεται η επισκευή, ο εκσυγχρονισμός των
εγκαταστάσεων, η ενίσχυση του φέροντα οργανισμού,
η εσωτερική διαρρύθμιση καθώς και επεμβάσεις στο
εσωτερικό για λόγους λειτουργικούς του χαρακτηριζόμενου ως διατηρητέου κτιρίου, εφόσον δεν αλλοιώνεται
ο αρχιτεκτονικός του χαρακτήρας. Επιτρέπεται η αντικατάσταση των κουφωμάτων με νέα ξύλινα, με δίφυλλα
περσιδωτά ή ταμπλαδωτά σκούρα.
4. Δεν επιτρέπεται η τοποθέτηση φωτεινών επιγραφών και διαφημίσεων. Επιτρέπεται μόνο η τοποθέτηση
επιγραφών περιορισμένων διαστάσεων, που πληροφορούν για τυχόν χρήσεις του κτιρίου. Για οποιαδήποτε
οικοδομική εργασία στο εξωτερικό και εσωτερικό του
χαρακτηριζόμενου ως διατηρητέου κτιρίου, καθώς και
για την τοποθέτηση επιγραφών, απαιτείται η σύμφωνη
γνώμη των αρμοδίων οργάνων.
5. Για οποιαδήποτε οικοδομική εργασία στο εξωτερικό
και εσωτερικό του κτιρίου, καθώς και για την τοποθέτηση
επιγραφών, απαιτείται η σύμφωνη γνώμη των αρμοδίων
οργάνων.
6. Αιτήσεις για προσθήκη στο χαρακτηριζόμενο ως διατηρητέο κτίριο, αποστέλλονται στην αρμόδια Υπηρεσία
της Γενικής Γραμματείας Αιγαίου και Νησιωτικής Πολιτικής με γνώμη του Συμβουλίου Αρχιτεκτονικής (Σ.Α.) για
ειδικές ρυθμίσεις, σύμφωνα με τις διατάξεις της παρ. 3γ
του άρθρου 6 του ν. 4067/2012 (Α’ 79), εφόσον δεν παραβλάπτεται το διατηρητέο κτίριο.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 68/24.02.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 68/24.02.2025
Η απόφαση αυτή να δημοσιευθεί στην Εφημερίδα της Κυβερνήσεως.
Μυτιλήνη, 10 Φεβρουαρίου 2025
Ο Υφυπουργός
ΣΤΕΦΑΝΟΣ ΓΚΙΓΚΑΣ

[Source: 20250400068.pdf | Tokens: 7567]